موختلیف اؤلکه‌لرده، آیری-آیری گولش‌چیلر بیر چوخ فندلردن ایستیفاده ائدیردیلر. مۆعاصیر گولش‌چیلر ده بۇ فندلرین بعضیلرین‌دن ایستیفاده ائدیرلر. کلاسیک گولشمه‌نی گؤتورک. اونو قاباقلار یونان-روم گولشی آدلان‌دیریرلار. بۇ گولش ایندی ده قدیم یونانلارین و روملیلارین گولشینی خاتیرلادیر. خصوصی گئییم‌لی گولش‌چیلر خالچا اوزرینه چیخیب، بیر-بیرینین علینی سیخیر و گولشمه‌یه باشلاییرلار. مقصد رقیبین کوریینی یئره وورماق‌دیر. بونا «تمیز قلبه» دئییرلر. «تمیز قلبه» مۆمکون اولمایان‌دا خال حسابی ایله قالیب گلمک اولار. خاللار هر بیر اوغورلو فند اۆچون وئریلیر.